laion/Wikipedia-Exotic huggingface dataset:
বদরুদ্দীন তৈয়বজী

বদরুদ্দীন তৈয়বজী (১০ই অক্টোবর, ১৮৪৪ - ১৯শে আগস্ট, ১৯০৬) ব্রিটিশ ভারতের একজন আইনজীবী, সমাজকর্মী, ও রাজনৈতিক নেতা। বদরুদ্দীন তৈয়বজী বোম্বাই হাইকোর্টে ব্যারিস্টারি করা প্রথম ভারতীয়। তিনি ভারতের জাতীয় কংগ্রেসের তৃতীয় সভাপতি ছিলেন। তিনি জাতীয় কংগ্রেসের অন্যতম প্রতিষ্ঠাতা সদস্য ও কংগ্রেসের প্রথম মুসলিম সভাপতি। বদরুদ্দীন তৈয়বজী ১৮৪৪ সালের ১০ই অক্টোবর বোম্বাইয়ের একটি সুলাইমানি বোহরা মুসলিম পরিবারে জন্মগ্রহণ করেন। তার বাবা ছিলেন মোল্লা তায়াব আলি ভাই মিয়াঁ। দাদা মাখরা মাদ্রাসা থেকে ফারসি ও উর্দু শেখার পর বদরুদ্দীন তৈয়বজী বোম্বাইয়ের এলফিনস্টোন ইন্সিটিটিউশনে ভর্তি হন। ১৮৬০ সালে ১৬ বছর বয়সে তিনি লন্ডনের নিউবারি হাইপার্ক কলেজে পড়াশোনা শুরু করেন। ১৮৬৩ সালে বদরুদ্দীন তৈয়বজী লন্ডন বিশ্ববিদ্যালয় ও মিডল টেম্পলে ভর্তি হন। কিন্তু চোখের সমস্যর জন্য এক বছর পর ১৮৬৪তেই তিনি ফিরে আসেন কিন্তু মিডল টেম্পলে তিনি তার পড়াশোনা চালিয়ে যান। বদরুদ্দীন তৈয়বজীর বড় ভাই কাম্রুমদ্দিন ভারতীয় জাতীয় কংগ্রেসের প্রতিষ্ঠার ব্যাপারে খুবই সক্রিয় ছিলেন। জাতীয় কংগ্রেসের সাথে ভারতীয় মুসলিমদের যোগাযোগ স্থাপনের ব্যাপারে বদরুদ্দীন তৈয়বজী দারুন ভুমিকা পালন করেছিলেন। সেসময় ভারতের বহু মুসলিম নেতারাই কংগ্রেস সম্পর্কে বিরুপ ধারণা পোষণ করতেন। তারা মনে করতেন কংগ্রেস কখনই ভারতীয় মুসলিমদের প্রতিনিধিত্ব করতে পারে না, সৈয়দ আহমদ খান ছিলেন অন্যতম। সৈয়দ আহমেদ খান একবার চিঠি লিখে বদরুদ্দীন তৈয়বজীকে কংগ্রেস সম্পর্কে মনোভাব ব্যক্ত করেন। কংগ্রেস সম্পর্কে এরুপ সমালোচনা শোনার পরও বদরুদ্দীন তৈয়বজী কংগ্রেসের সাথে সম্পর্ক বজায় রাখেন। তিনি বিশ্বাস করতেন ভারতীয় জাতীয় কংগ্রেস ভারতের হিন্দু ও মুসলিম উভয় সম্প্রদায়ের স্বার্থ রক্ষা করে চলতে সক্ষম। ১৮৯৫সালে তিনি বোম্বাই হাইকোর্টের বিচারপতি নিযুক্ত হন। তিনি ছিলেন হাইকোর্টের প্রথম মুসলিম ও তৃতীয় ভারতীয় বিচারপতি। পরবর্তীতে তিনি প্রথম ভারতীয় হিসাবে বোম্বাই হাইকোর্টের প্রধান বিচারপতি হন। তিনি ছিলেন আধুনিক মুসলিম, নারীশিক্ষার ব্যাপারে তিনি ছিলেন সমর্থক। তিনি তার কন্যাদের পড়াশোনার জন্য প্রথমে বোম্বাইয়ে ও পরবর্তীতে লন্ডনেও পাঠিয়েছিলেন। ১৯০৬ সালের ১৯শে আগস্ট লন্ডনে আকস্মিক হার্ট অ্যাটাকে বদরুদ্দীন তৈয়বজী মারা যান। "Badruddin Tyabji | Making Britain"।  Three Patriots : Dinshaw Edulji Wacha; Gopal Krishna Gokhale : Free Download, Borrow, and Streaming : Internet Archive।  "Presidential speech to the Indian National Congress, 1887, by Badruddin Tyabji"।  Eminent Mussalmans : Eminent Hiussalmans. : Free Download, Borrow, and Streaming : Internet Archive।
জামিয়া ইসলামিয়া হুসাইনিয়া গহরপুর

জামিয়া ইসলামিয়া হুসাইনিয়া গহরপুর (সংক্ষেপে গহরপুর মাদ্রাসা) সিলেটের বালাগঞ্জ উপজেলার গহরপুর এলাকায় বড়বাঘা নদীর তীরে অবস্থিত একটি কওমি মাদ্রাসা। এলাকায় উল্লেখযোগ্য কোনো উচ্চতর ইসলামি শিক্ষাপ্রতিষ্ঠান না থাকায় বিখ্যাত আলেম নূর উদ্দিন গহরপুরী এলাকাবাসীর সহযোগিতায় দারুল উলুম দেওবন্দের মূলনীতির আলোকে ১৯৫৭ সালে এই মাদ্রাসা প্রতিষ্ঠা করেন। প্রতিষ্ঠার এক বছরের মধ্যে তিনি দাওরায়ে হাদিস (মাস্টার্স) চালু করেন। প্রতিষ্ঠাতা নূর উদ্দিন গহরপুরী দীর্ঘকাল মাদ্রাসা শিক্ষাবোর্ডের নেতৃত্বে থাকায় মাদ্রাসাটিও দেশব্যাপী পরিচিত। এই মাদ্রাসাটি বেফাকুল মাদারিসিল আরাবিয়া বাংলাদেশর অধিভুক্ত। মাদ্রাসার শিক্ষা ব্যবস্থায় কয়েকটি বিভাগ রয়েছে: কিতাব বিভাগ: এটি মাদ্রাসার মূল বিভাগ। বিভাগটি মোট পাঁচটি স্তরে বিভক্ত। ইবতিদাইয়্যাহ (প্রাথমিক), মুতাওয়াসসিতাহ (মাধ্যমিক), সানুবিয়্যাহ উলয়া (উচ্চ মাধ্যমিক), ফযীলত (ডিগ্রী) ও তাকমীল (মাষ্টার্স)। সময়কাল মোট ১৪ বছর। হিফজুল কুরআন বিভাগ: কুরআন শরীফ নাযেরা ও মুখস্থকরণ। ইফতা কোর্স: দাওরায়ে হাদিস (মাস্টার্স) সমাপনকারীদের জন্য ফিকহ শাস্ত্রের উচ্চতর গবেষণা কোর্স। আন নূর ছাত্র কাফেলা মাদ্রাসার ছাত্র সংসদের নাম আন নূর ছাত্র কাফেলা। দেওবন্দি কওমি মাদ্রাসা দারুল উলুম দেওবন্দ আল জামিয়া আল ইসলামিয়া পটিয়া বাংলাদেশের কওমি মাদ্রাসার তালিকা গোলাম ছরোয়ার, মুহাম্মদ (নভেম্বর ২০১৩)। "বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার"। ঢাকা বিশ্ববিদ্যালয়: ৩১৮। ২৭ মে ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  নাঈম, মুনশী (২০২০-১২-০৩)। "সিলেটের প্রাচীন মসজিদ ও মাদরাসার সন্ধানে"। ফাতেহ২৪। সংগ্রহের তারিখ ২০২১-০৫-২৭।  "পরিচিতি — জামিয়া গহরপুর"। জামিয়াগহরপুর.কম। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৫-২৯।  "জামিয়া ইসলামিয়া হুসাইনিয়া গহরপুর সিলেট"। কওমিপিডিয়া। ১৭ মে ২০১৮। সংগ্রহের তারিখ ২০২১-০৫-২৯।  "সিলেটের গহরপুর জামিয়ার কওমি গ্র্যাজুয়েশন"। বাংলানিউজ২৪.কম। সংগ্রহের তারিখ ২০২১-০৫-২৯।
আফিমজাত ঔষধ

ঔষধবিজ্ঞানের আলোচনায় আফিমজাত ঔষধ (ইংরেজি: opiate) বলতে চিরায়তভাবে আফিম থেকে প্রাপ্ত বা উদ্ভূত পদার্থকে বোঝায়। অন্যদিকে আফিম-সদৃশ ঔষধ একটি অপেক্ষাকৃত আধুনিক পরিভাষা, যা দিয়ে মানুষের মস্তিষ্কের আফিম-সদৃশ ঔষধ গ্রাহকগুলির সাথে আবদ্ধ হয়, এমন যেকোনও প্রাকৃতিক বা মানবনির্মিত কৃত্রিম পদার্থকে বোঝানো হয়। আফিমজাত ঔষধগুলি হল এমন কিছু ক্ষারসদৃশ যৌগ যেগুলি আফিম গাছে (Papaver somniferum) প্রাকৃতিকভাবে বিদ্যমান। আফিম গাছ থেকে যে চিত্তপ্রভাবকারী যৌগগুলি পাওয়া যায়, তাদের মধ্যে মরফিন, কোডিন এবং থেবেইন উল্লেখ্য। খ্রিস্টীয় ৮ম শতক বা হয়ত তার আগে থেকেই ব্যথানাশক হিসেবে বিভিন্ন রোগের চিকিৎসায় আফিমজাত ঔষধগুলি ব্যবহৃত হয়ে আসছে বলে প্রমাণ পাওয়া গেছে। মার্কিন যুক্তরাষ্ট্রের সুষম নিয়ন্ত্রিত পদার্থসমূহ সংক্রান্ত অধ্যাদেশের বিভিন্ন পদার্থ নিয়ন্ত্রণ তফসিলের আফিমজাত ঔষধগুলিকে মধ্যম থেকে উচ্চ পর্যায়ে অপব্যবহারের সম্ভাবনাবিশিষ্ট ঔষধ হিসেবে গণ্য করা হয়। ২০১৪ সালে ১ কোটি ৩০ লক্ষ থেকে ২ কোটি মানুষ বিনোদনের জন্য আফিমজাত ঔষধ সেবন করত (যা ১৫-৬৫ বছর বয়সী বিশ্ব জনসংখ্যার ০.৩% থেকে ০.৪%)। মার্কিন রোগ নিয়ন্ত্রণ কেন্দ্রের ভাষ্যমতে এইসব মাদক সেবনকারী ব্যক্তির মধ্যে ৪৭ হাজার থেকে সর্বোচ্চ ৫ লক্ষ ব্যক্তি ২০০০-২০১৪ সময়সীমায় মৃত্যুবরণ করে। ২০১৬ সালে বিশ্ব স্বাস্থ্য সংস্থা প্রকাশ করে যে বিশ্বে প্রায় ২ কোটি ৭০ লক্ষ লোক আফিমজাত ঔষধ অপব্যবহারজনিত রোগে ভুগছে। তারা ২০১৫ সালে আরও প্রকাশ করে যে ২০১৫ সালে বিশ্বে ঔষধ ব্যবহারের কারণে যে সাড়ে চার লক্ষ ব্যক্তির মৃত্যু হয়, তাদের এক-তৃতীয়াংশ বা অর্ধেকই আফিমজাত ঔষধ সেবনের কারণে ঘটেছিল। Hemmings, Hugh C.; Egan, Talmage D. (২০১৪)। Pharmacology and Physiology for Anesthesia: Foundations and Clinical Application: Expert Consult - Online and Print। Elsevier Health Sciences। পৃষ্ঠা 253। আইএসবিএন 978-1437716795। Opiate is the older term classically used in pharmacology to mean a drug derived from opium. Opioid, a more modern term, is used to designate all substances, both natural and synthetic, that bind to opioid receptors (including antagonists). উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Opiate - Definitions from Dictionary.com"। dictionary.reference.com। সংগ্রহের তারিখ ২০০৮-০৭-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Brownstein, M J (১৯৯৩-০৬-১৫)। "A brief history of opiates, opioid peptides, and opioid receptors."। Proceedings of the National Academy of Sciences of the United States of America। 90 (12): 5391–5393। আইএসএসএন 0027-8424। ডিওআই:10.1073/pnas.90.12.5391। পিএমআইডি 8390660। পিএমসি 46725 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Status and Trend Analysis of Illict [sic] Drug Markets" (পিডিএফ)। World Drug Report 2015। সংগ্রহের তারিখ ২৬ জুন ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CDC Press Releases"। CDC। ২০১৬-০১-০১। সংগ্রহের তারিখ ২০১৯-১০-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "WHO | Information sheet on opioid overdose"। WHO। সংগ্রহের তারিখ ২০১৯-১০-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফিরোজ শাহ মেহতা

ফিরোজ শাহ মেহতা (৪ই আগস্ট, ১৮৪৫ - ৫ নভেম্বর, ১৯১৫) ছিলেন বোম্বাইয়ের একজন ভারতীয় পার্সি রাজনীতিবিদ ও আইনজীবী। তিনি ব্রিটিশ সরকার দ্বারা নাইট উপাধিতে ভূষিত হন। ১৮৭৩ সালে তিনি বোম্বাই পুরসভার কমিশনার হন। তিনি ভারতীয় জাতীয় কংগ্রেস দলের একজন অন্যতম প্রতিষ্ঠাতা ও সভাপতি ছিলেন। ভারতের স্বাধীনতা আন্দোলন ভারতীয় জাতীয় কংগ্রেস Sir Pherozeshah Mehta, a Political Biography – Homi Mody. New York, Asia Pub. House, 1963. Sir Pherozeshah Mehta – Hormasji Peroshaw Mody. New Delhi, Publications Division, Ministry of Information and Broadcasting (1967, 1963) Life and times of Sir Pherozeshah Mehta – V S Srinivasa Sastri, Bharatiya Vidya Bhavan, 1975. Pherozeshah Mehta : Socio-political ideology – S R Bakshi. New Delhi, Anmol Publications, 1991. Sir Pherozeshah Mehta memorial volume – Godrej N Dotivala. Bombay : Mayor's Fund Committee, 1990. Pherozeshah Mehta : maker of modern India -Nawaz B Mody. Allied Publishers, 1997. Sir Pherozeshah Mehta, a sketch of his life and career. (Spanish) Madras, G.A. Natesan 1916. Some unpublished & later speeches & writings of Sir Pherozeshah Mehta – POO. Jeejeebhoy. Commercial Press, 1918. Ten Indian Biographies, in Hindi – Surendra Sharma; Avadha Upadhyaya; Lakshminidhi Chaturvedi; P S Verma; P N Ojha; Janakosharan Verma; Ganesha Datta Gaur. Prayaga, Hindi Press, 1930. উইকিমিডিয়া কমন্সে ফিরোজ শাহ মেহতা সংক্রান্ত মিডিয়া রয়েছে। Wikisource has the text of a 1922 Encyclopædia Britannica article about "Pherozeshah Mehta". Postage Stamp of Pherozeshah Mehta, 1996 Pherozeshah Mehta Biography in Hindi Pherozeshah Mehta in Hindi[স্থায়ীভাবে অকার্যকর সংযোগ]
মুঞ্জারিন মাহবুব অবনী

মুঞ্জারিন মাহবুব অবনী একজন বাংলাদেশী মডেল, সামাজিক কর্মী এবং নৃত্যশিল্পী। তিনি বাংলাদেশের প্রথম সৌন্দর্য প্রতিযোগিতা জিতেছেন মিসেস ওয়ার্ল্ড বাংলাদেশ ২০১৯, যেখানে সমস্ত প্রতিযোগীরা ছিলেন বিবাহিত মহিলা। লাস ভেগাস, ইউ এস এ তে অনুষ্ঠিত মিসেস ওয়ার্ল্ড প্রতিযোগিতায় তিনি বাংলাদেশকে প্রতিনিধিত্ব করেন। মুজরিন মাহবুব অবনী আহসানউল্লাহ বিজ্ঞান ও প্রযুক্তি বিশ্ববিদ্যালয়ের অধীনে মেকানিকাল ইঞ্জিনিয়ারিংয়ে স্নাতকোত্তর ডিগ্রি অর্জন করেছেন। অবনী এক জন মডেল। তিনি মডেলিং পেশায় গ্রামীণ ফোনের একটি বিজ্ঞাপনের মাধ্যমে গণমাধ্যমে আত্মপ্রকাশ করেছিলেন। চীনে অনুষ্ঠিত ওয়ার্ল্ড মিস ইউনিভার্সিটি অনুষ্ঠানে তিনি একজন শান্তির দূত হিসেবে প্রতিযোগিতা করেন। ২০১৯ সালে সৌন্দর্য প্রতিযোগিতায় অংশ নিয়ে অবনীই প্রথম মিসেস বাংলাদেশ খেতাব অর্জন করেন। তিনি ওয়ালটনের হোম অ্যাপ্লায়েন্সের বানিজ্যিক মুখপাত্র হিসেবে দায়িত্বরত ছিলেন। তিনি ওয়ালটন হোম অ্যাপ্লায়েন্সের ব্র্যান্ড অ্যাম্বাসেডর ছিলেন. মুঞ্জারিন একজন সামাজিক কর্মী হওয়ার পাশাপাশি পেশায় নৃত্যশিল্পী। তার একটি নৃত্য বিদ্যালয় আছে যেখানে সে প্রতিবন্ধী শিশুদের নৃত্য শিক্ষা দান করেন। সুবিধা বঞ্চিত শিশু ও অসহায় বৃদ্ধদের সেবা প্রদানের লক্ষে মিসেস ওয়ার্ল্ড সংস্থার একজন দূত হয়ে তিনি অনেক দেশে গমন করেন। Correspondent, Staff (২০১৯-০৯-২২)। "Abani wins first Mrs Bangladesh"। Prothomalo (ইংরেজি ভাষায়)। সংগ্রহের তারিখ ২০২৩-০৬-০৪।  "\'মেসেন্যাট সুন্দরী\' নির্বাচিত হলেন বাংলাদেশের অবনী"। kalerkantho.com। ২০১৬-০১-২৮। সংগ্রহের তারিখ ২০২৩-০৬-০৪।  "গ্রামীণফোনের বিজ্ঞাপনে অবনি"। প্রিয়.কম (ইংরেজি ভাষায়)। সংগ্রহের তারিখ ২০২৩-০৬-০৪।  sun, daily। "World Miss University: Aboni feels proud representing Bangladesh | Daily Sun"। daily sun (ইংরেজি ভাষায়)। সংগ্রহের তারিখ ২০২৩-০৬-০৪।  "Abony wins Mrs Bangladesh 2019 title"। Dhaka Tribune। ২০১৯-০৯-২৩। সংগ্রহের তারিখ ২০২৩-০৬-০৪।  "Mrs Bangladesh Abony becomes brand ambassador of Walton home appliances - Art & Culture - observerbd.com"। The Daily Observer। সংগ্রহের তারিখ ২০২৩-০৬-০৪।  sun, daily। "Mrs Bangladesh Abony wants to work for disabled people | Daily Sun"। daily sun (ইংরেজি ভাষায়)। সংগ্রহের তারিখ ২০২৩-০৬-০৪।  "Abony on world tour as 'Mrs World' ambassador"। Abony on world tour as ‘Mrs World’ ambassador | theindependentbd.com। সংগ্রহের তারিখ ২০২৩-০৬-০৪।  sun, daily। "World Miss University: Aboni feels proud representing Bangladesh | Daily Sun"। daily sun (ইংরেজি ভাষায়)। সংগ্রহের তারিখ ২০২৩-০৬-০৪।  "Abani wins first Mrs Bangladesh – The Daily Women Bangladesh" (ইংরেজি ভাষায়)। সংগ্রহের তারিখ ২০২৩-০৬-০৪। [স্থায়ীভাবে অকার্যকর সংযোগ] "Abony wins Mrs Bangladesh 2019 title"। Dhaka Tribune। ২০১৯-০৯-২৩। সংগ্রহের তারিখ ২০২৩-০৬-০৪।  "Abony set for Mrs World 2020 finale in Vegas"। The Business Standard (ইংরেজি ভাষায়)। ২০১৯-১২-০৫। সংগ্রহের তারিখ ২০২৩-০৬-০৪।  sun, daily। "Abony gets Mrs World Ambassador Award | Daily Sun"। daily sun (ইংরেজি ভাষায়)। ২০২২-১১-০৪ তারিখে মূল থেকে আর্কাইভ করা। সংগ্রহের তারিখ ২০২৩-০৬-০৪।
রামদুলাল দে

রামদুলাল দে (১৭৫২-১৮২৫) প্রথম বাঙালি কোটিপতি। শৈশবে পিতৃমাতৃহীন এবং নিঃস্ব রামদুলাল পরবর্তী জীবনে একজন স্বপ্রতিষ্ঠিত ব্যক্তিত্বে পরিণত হন। কলকাতার জনৈক বানিয়া মদনমোহন দত্তের বাড়ির সরকার বা গৃহস্থালির তত্ত্বাবধায়ক হিসেবে রামদুলাল দের ব্যবসায়িক জীবনের সূচনা হয়। পারিবারিক সূত্রে জানা যায় যে, একবার তাকে নিলামে কিছু জিনিস কিনতে পাঠানো হয়। কিন্তু নির্ধারিত নিলামি জিনিসটি অলাভজনক মনে করে তার পরিবর্তে তিনি একটি ভাঙা জাহাজ কেনেন, যা থেকে তাৎক্ষণিকভাবে এক লক্ষ রূপী লাভ হয়। এ ঘটনার পর মদনমোহন দত্ত নিলামের পুরো অর্থ সরকার রামদুলালকে দান করেন এবং তাকে স্বাধীনভাবে ব্যবসা করার অনুমতি দেন। আমেরিকান বণিকদের সঙ্গে পারস্পরিক সংযোগের মাধ্যমে রামদুলাল ব্যবসায়ে সাফল্য অর্জন করেন। ১৭৮৫ সাল থেকে আমেরিকানরা ব্যবসা-বাণিজ্যের সূত্রে বাংলায় আগমন শুরু করে। রামদুলাল ১৮০০ সাল পর্যন্ত তাদের মুৎসুদ্দি বা বানিয়া হিসেবে কাজ করেন। ১৮০০ সালে তিনি কলকাতায় নিজস্ব কিয়ারিং ও ফরোয়ার্ডিং এজেন্সি প্রতিষ্ঠা করেন। কলকাতা বন্দরে আসা সকল জাহাজই রামদুলালকে তাদের এজেন্ট নিযুক্ত করে। আমেরিকানদের সঙ্গে নৌবাণিজ্যে রামদুলাল প্রচুর পরিমাণ পঁুজি বিনিয়োগ করেন এবং প্রভূত মুনাফার অধিকারী হন। তার সুযোগ্য নির্দেশনায় আমেরিকানরাও যথেষ্ট লাভবান হয়। রামদুলালের সঙ্গে বাণিজ্যসূত্রে কর্মরত একটি সালেম হাউস (বোস্টনের নিকটবর্তী একটি বন্দর) তার কাজের স্বীকৃতিস্বরূপ তাদের একটি জাহাজের নামকরণ করে ‘রামদুলাল দে’ নামে। এই জাহাজ সালেম থেকে কলকাতায় বেশ কয়েকটি বাণিজ্য সফর করে। ১৮০৭ থেকে ১৮১৫ সাল পর্যন্ত বাংলার রপ্তানি বাণিজ্যে আমেরিকানদের অংশগ্রহণ ছিল খুবই কম। এর কারণ ছিল তাদের স্ব-আরোপিত নিষেধাজ্ঞা এবং নেপোলিয়ানের সঙ্গে যুদ্ধে আমেরিকানদের প্রতি ব্রিটিশদের বৈরিতা। এ সময়ে আমেরিকানরা রামদুলালের মাধ্যমে বাংলায় তাদের বাণিজ্যিক লেনদেন সম্পন্ন করে। রামদুলাল নিজের জাহাজে করে পণ্যসামগ্রী ল্যাটিন আমেরিকায় পাঠাতেন এবং সেখান থেকে আমেরিকানরা বাংলার পণ্য সংগ্রহ করত। রামদুলাল ছিলেন প্রথম বাঙালি ব্যবসায় উদ্যোক্তা, যিনি আমেরিকান ও ইউরোপীয়ানদের সঙ্গে সমান তালে এবং সমমর্যাদা সহকারে ব্যবসা-বাণিজ্যে যুক্ত হন। অধিকন্তু, বাঙালিদের মধ্যে তিনিই সর্বপ্রথম নিজের জাহাজ নিয়ে পশ্চিম গোলার্ধ বা আমেরিকায় নৌবাণিজ্য পরিচালনা করেন। অন্যদিকে রামদুলাল ছিলেন কলকাতার প্রথম ভারতীয়, যিনি পাশ্চাত্য পদ্ধতিতে ব্যবসায়িক হিসাব এবং ব্যবসায় ব্যবস্থাপনা চালু করেন। হিসটোরিক্যাল সোসাইটি অব ম্যাসাচুসেটস এবং সালেম-এর পিবডি মিউজিয়ামসহ নিউ ইংল্যান্ডের অন্যান্য সামুদ্রিক বাণিজ্য সংক্রান্ত সংরক্ষণাগারে রামদুলাল দের সঙ্গে সম্পাদিত বাণিজ্যিক লেনদেনের অসংখ্য নিদর্শন রক্ষিত আছে। ১৮২৫ সালে রামদুলাল দের মৃত্যুর পর সালেম-এর ইস্ট ইন্ডিয়া মেরিন সোসাইটির সদস্যগণ শোকপ্রকাশ করেন। ১৮৪০ সাল পর্যন্ত তার ব্যবসা প্রতিষ্ঠান ভালভাবেই চলতে থাকে। কিন্তু তারপর থেকে এ প্রতিষ্ঠানকে ঘিরে পারিবারিক কলহের সূত্রপাত হয়। ফলে ব্যবসায় মন্দা দেখা দেয় এবং ১৮৬০ সালের দিকে প্রতিষ্ঠানটি বন্ধ হয়ে যায়। "দে, রামদুলাল - বাংলাপিডিয়া"। bn.banglapedia.org। সংগ্রহের তারিখ ২০২২-০৭-২৪।  "দ্বিতীয় চরিতাষ্টক/রামদুলাল সরকার - উইকিসংকলন একটি মুক্ত পাঠাগার"। bn.m.wikisource.org। সংগ্রহের তারিখ ২০২২-০৭-২৪।  বাংলাপিডিয়ায় রামদুলাল দে
টোঙ্গাতে ইসলাম

টোঙ্গাতে ইসলাম একটি সংখ্যালঘু ধর্ম। টোঙ্গার মুসলমানরা সুন্নি সম্প্রদায়ভুক্ত। ২০১০ সালে পিউ রিসার্চ সেন্টার অনুমান করেছিল প্রায় ১০৮,০০০ জনসংখ্যায় মুসলমানের সংখ্যা 1000-এরও কম, ফিজি মুসলিম লিগের একটি প্রতিবেদনে বলা হয়েছে যে, ২০০২ সালে ১০০ জন মুসলমানের মধ্যে প্রায় ৭০ জন মুসলিম টোঙ্গা নাগরিক ছিল। টোঙ্গার মুসলিম সম্প্রদায় টঙ্গাটাপুতে একটি নতুন বোর্ডিং স্কুল তৈরি করতে মধ্য প্রাচ্যে তহবিল সংগ্রহের পরিকল্পনা করছে। স্কুলটি টোঙ্গার স্কুল পাঠ্যক্রম অনুসরণ করবে, তবে অতিরিক্ত হিসাবে আরবি ভাষা এবং ইসলামি অধ্যয়নগুলি প্রদান করবে। টোঙ্গা মুসলিম সম্প্রদায়ের আধ্যাত্মিক নেতা এবং গণিতের শিক্ষক শেখ ইমাম আবদুল ফাদর বলেছেন, তাদের প্রকল্পটি হল একটি তিন-তলা বোর্ডিং স্কুল তৈরি করা, যা মুসলিম এবং অমুসলিমদের, বিশেষত এতিমদের, যারা প্রায়শই পড়াশুনা থেকে বঞ্চিত হয় তাদের পড়াশোনার ব্যবস্থা করবে। বিদ্যালয়ের বাচ্চাদের পড়াশোনা বা ইসলাম গ্রহণে বাধ্য করা হবে না। তিনি আরও বলেছিলেন যে, টোঙ্গার মুসলিমদের একটি ছোট প্রতিনিধি ২০০০ সালের জুনে সৌদি আরব এবং কাতারের উদ্দেশ্যে নতুন বিদ্যালয়ের অনুদান এবং অর্থের সন্ধানে রওনা করবে, যেহেতু এই দুই দেশ অস্ট্রেলিয়া এবং নিউজিল্যান্ডের মুসলিম সম্প্রদায়ের জন্য তাদের শক্তিশালী অবদানের জন্য সুপরিচিত। ওফা তুআঙ্গাফাসি দেশে অনুযায়ী ইসলাম "Table: Muslim Population by Country"। Pew Research Center। ২৭ জানুয়ারি ২০১১। সংগ্রহের তারিখ ২৯ মার্চ ২০১৭।  "Fiji Muslim League situation report: Tonga and Samoa"। Fiji Muslim League। ৫ জুলাই ২০০২। সংগ্রহের তারিখ ২৯ মার্চ ২০১৭।  "Plans for a Muslim school in Tonga"। Radio New Zealand International। ২৪ এপ্রিল ২০০৭। সংগ্রহের তারিখ ৫ অক্টোবর ২০১১।    "টোঙ্গার ২০০০ সালের জনসংখ্যা ও আবাসনের আদমশুমারি," টোঙ্গা পরিসংখ্যান বিভাগ, জুন ২০০৮। [১]
টোগোতে ইসলাম

টোগোর মুসলমানরা জাতীয় জনসংখ্যার ৩০% উপর এর প্রতিনিধিত্ব করে। পশ্চিম আফ্রিকার অনেক দেশে যেসময়ে ইসলাম এসেছিল প্রায় সেই সময়ে টোগোতেও আসে। টোগো মুসলমানদের বেশীরভাগ এর মালিকি মাজহাবের সুন্নি সম্প্রদায়ভুক্ত। ইসলাম প্রথমে সাহারার দক্ষিণে লবণ ও সোনার ব্যবসায়ের পথ ধরেই প্রবর্তিত হয়েছিল। ইসলামীকৃত বারবার এবং টুয়ারেগ ব্যবসায়ীরা আন্তঃসাহারীয় বাণিজ্য রুটগুলি ভ্রমণ করেছিলেন। সময় পার হওয়ার সাথে সাথে মুসলিম আলেম ও পণ্ডিতগণ― তাদের বিশ্বাস শিক্ষা দিয়ে এবং পথে পথে উপাসনা স্থল স্থাপন করে― ব্যবসায়ীদের সাথে তাদের ভ্রমণে সঙ্গী হন। হাউসা এবং ফুলানি নামে একটি ঐতিহ্যবাহী যাযাবর গোষ্ঠী, তাদের মুসলিম বিশ্বাসকে বর্তমান গিনি, সিয়েরা লিওন এবং লাইবেরিয়ার মতো জায়গাগুলিতে নিয়ে পুরো পশ্চিম আফ্রিকা জুড়ে ভ্রমণ করেছিল। টোগোতে মুসলমানের সংখ্যার উপর নির্ভর করে উত্সের উপর নির্ভর করে। সিআইএ ওয়ার্ল্ড ফ্যাক্টবুক এই সংখ্যাটি ২০% বলে উপস্থাপন করে। পিউ রিসার্চ সেন্টারের একটি সমীক্ষা ২০০৯ সালের হিসাবে জনসংখ্যার ১২.২% বা ৮০৯,০০০ জন বলে একটি অনুমান করে। ফিফা বিশ্বকাপে প্রথম টোগোলিজ খেলোয়াড় মোহাম্মদ কাদের । "Togolese Muslims begin spiritual preparations for Ramadan"। www.aa.com.tr। সংগ্রহের তারিখ ২০২১-০৯-১১।  "Togo"। The World Factbook। সংগ্রহের তারিখ ২০২১-০৯-১১।  Miller, Tracy, সম্পাদক (অক্টোবর ২০০৯), Mapping the Global Muslim Population: A Report on the Size and Distribution of the World’s Muslim Population (পিডিএফ), Pew Research Center, ২০০৯-১০-১০ তারিখে মূল (PDF) থেকে আর্কাইভ করা, সংগ্রহের তারিখ ২০১৩-০১-০১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আল-গাদীর

আল-গাদীর (আরবি: الغدير في الكتاب والسنة والأدب; কিতাব, সুন্নাহ ও সাহিত্যে গাদীর) হল ইরানি শিয়া পণ্ডিত আব্দুল হোসাইন আমীনীর লেখা একটি ২০ খণ্ডের বই। বইটির মূল বিষয়বস্তু হল সুন্নি নথিপত্র অনুসারে গাদীর খুমের হাদিসের পর্যালোচনা। গ্রন্থটি রচনা করতে গিয়ে আমীনী হাদিসটির ব্যাপারে মহানবীর ১১০ জন সাহাবি এবং আরও ৪০ জন অনুসারীর রেওয়ায়েত সংগ্রহ করেছেন। এরপর তিনি হিজরি ২য় থেকে ১৪শ শতাব্দী পর্যন্ত ৩৬০ জন হাদিস বর্ণনাকারী দ্বারা এর সঙ্গে সম্পর্কিত হাদিসগুলো উল্লেখ করেছেন। শিয়া মুসলমানদের বিপরীতে সুন্নি মুসলমানেরা যেহেতু আলীকে মুহাম্মদের আশু স্থলাভিষিক্ত বিবেচনা করে না, সেজন্য আমীনী তাঁর গ্রন্থে সুন্নি সূত্রের ভিত্তিতে আলীর স্থলাভিষেক প্রমাণ করার চেষ্টা করেছেন। বইটি রচনার কাজে আমীনী বিভিন্ন দেশে ভ্রমণ করেছেন সেখানকার গ্রন্থাগারগুলি থেকে তথ্য সংগ্রহের জন্য যার মধ্যে ভারত, পাকিস্তান, ইরাক, মিশর, মরক্কো এবং আরও কিছু দেশ রয়েছে। আল-গাদীর বইয়ের প্রথম মুদ্রণ নাজাফ শহর থেকে ৯ খণ্ডে প্রকাশিত হয়। এই মহাগ্রন্থটি প্রকাশের পর বিভিন্ন মুসলিম দেশের ইসলামি পণ্ডিতগণ এর উপর ব্যাখ্যা ও ভাষ্য রচনা করেছেন। আল-গাদীরের উর্দু তর্জমা করেন ভারতীয় দ্বাদশী শিয়া পণ্ডিত, বক্তা, লেখক, ঐতিহাসিক ও কবি আল্লামা সৈয়দ আলী আখতার রিজবী আল-গাদীর (১ম খণ্ড)। কোম, ইরান। ২০১০। আইএসবিএন 978-600-6088-08-2।  আল-গাদীর (২য় ও ৩য় খণ্ড)। কোম, ইরান। ২০১০। আইএসবিএন 978-600-91931-5-8।  আল-গাদীর (৪র্থ ও ৫ম খণ্ড)। কোম, ইরান। ২০১০। আইএসবিএন 978-600-6088-08-2।  আল-গাদীর (৬ষ্ঠ খণ্ড)। কোম, ইরান। ২০১০। আইএসবিএন 978-600-91931-6-5।  আল-গাদীর (৭ম, ৮ম ও ৯ম খণ্ড))। কোম, ইরান। ২০১০। আইএসবিএন 978-600-91931-9-6।  আল-গাদীর (১০ম ও ১১শ খণ্ড)। কোম, ইরান। ২০১০।  গাদীর খুমের ভাষণ মুহম্মদের স্থলাভিষেক "Archived copy"। ২০১৯-০৪-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৩।  "Taghribnews (TNA) - Urdu version of Al-Ghadir to be unveiled"। taghribnews.com।  [১] "Urdu translation of "Al-Ghadeer" to be unveiled"। abna.ir। ১৪ নভেম্বর ২০১১। [স্থায়ীভাবে অকার্যকর সংযোগ] "Archived copy" (পিডিএফ)। ২০১৪-০২-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০২-০৩।  "Ghadeer - Quran, Hadees aur Adab may - 01 of 11"। Scribd।  "Ghadeer-Quran,Hadees,Adab may - 02, 03 of 11"। Scribd।  "Archived copy" (পিডিএফ)। ২০১৪-০২-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০২-০৩।  "Ghadeer - Quran, Hadees aur Adab may - 04, 05 of 11"। Scribd।  "Archived copy" (পিডিএফ)। ২০১৪-০২-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০২-০৩।  "Archived copy" (পিডিএফ)। ২০১৪-০২-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০২-০৩।  "Ghadeer - Quran, Hadees aur Adab may - 07, 08, 09 of 11"। Scribd।  "Archived copy" (পিডিএফ)। ২০১৪-০২-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০২-০৩।  "Archived copy" (পিডিএফ)। ২০১৪-০২-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০২-০৩।  "Ghadeer - Quran, Hadees aur Adab may - 10, 11 of 11"। Scribd।  Message of Thaqalayn আল-গাদীরের একটি অনলাইন সংস্করণ (আরবিতে)
স্তুপাকৃতি মালামাল স্থানান্তর পদ্ধতি

স্তুপাকৃতি মালামাল স্থানান্তর পদ্ধতি (Bulk material handling) হল প্রকৌশল বিদ্যার একটি শাখা। আকরিক এবং খাদ্য-শষ্য জাতীয় স্তুপাকৃতি মালামাল পরিবহনের জন্য এর প্রয়োজন পড়ে। বাল্ক ম্যাটেরিয়াল হ্যান্ডেলিং ব্যবস্থায় পরিবহনের জন্য যেসব যন্ত্র ব্যবহৃত হয় সেগুলো হল-কনভেয়ার বেল্ট, স্ট্যাকার, রিক্লেইমারস, বাল্ক এলিভেটর, শিপলোডার, আনলোডার, সাটল এবং বিভিন্ন ধরনের হপার, ডাইভার্টার। আবার মালামাল সঞ্চয় করার জন্য ব্যবহৃত হয় স্টক ইয়ার্ড, স্টোরেজ সাইলো বা স্টক পাইল। বাল্ক ম্যাটেরিয়াল হ্যান্ডেলিং ব্যবস্থাগুলোর দেখা পাওয়া যায় বিভিন্ন খনি,সমুদ্র বন্দর(জাহাজে স্তুপাকৃতির মালামাল ওঠানো এবং নামানোর জন্য) এবং বিভিন্ন প্রক্রিয়া করন ব্যবস্থায়(যেমন- লৌহ এবং ইষ্পাত কারখানায়, কয়লা চালিত বিদ্যুৎ উৎপাদন কেন্দ্রে)। বাল্ক ম্যাটেরিয়াল হ্যান্ডেলিং এর মূল উদ্দেশ্য হল উৎপাদন উৎস থেকে মালামাল নির্দিষ্ট স্থানে পৌঁছানো। সঞ্চয়ের ব্যবস্থা করা, ঠিকমত পরিসংখ্যানও এর আওতায় পড়ে। The Powder and Bulk Channel - Solutions for the Powder and Bulk Industry Bulk Material Handling from UniTrak Bulk Material Handling Systems and Equipment Logistics Management Information Application Bulk Material Handling Systems from LoadOut Technologies
মেচ

মেচ পশ্চিমবঙ্গের জলপাইগুড়ি জেলায় বসবাসকারী এক তপসীলভুক্ত উপজাতি। মেচ জনজাতির মানুষেরা ইন্দো-মঙ্গলীয় জনগোষ্ঠীর অন্তর্ভুক্ত। এঁরা বড়ো ভাষায় কথা বলেন, যা ভোট-বর্মা ভাষার অন্তর্গত। বলা হয় যে অসমীয়া ভাষা অনেকাংশেই বিভিন্নো বড়ো মুলিও ভাষার দ্বারা প্রভাবিত।বর্তমানে পশ্চিমবঙ্গের অধিকাংশ মেচ সম্প্রদাযের মানুষ নিজেদের বড়ো বলে পরিচয় দিতে পছন্দ করেন। মেচ জাতির উতপত্তি নিয়ে অনেক গল্প প্রচলিত আছে। অনেকে মনে করেন যে, মেচ নামটা সম্ভবত তরাই এর মেচী নদীর থেকে এসেছে। একটি মেচ কিংবদন্তি থেকে জানা যায় যে মেচ সম্প্রদাযের পূর্বপুরুষেরা মেচী নদীর কাছাকাছি অঞ্চলে বাস করতেন। তবে একথাও মনে করা হয় যে মেচ নামটি "ম্লেচ্ছ" কথাটি থেকে এসেছে। তবে একথা ঠিক যে, মেচেরা এক অতি প্রাচীন জাতি। অনেকে মনে করেন যে, কোচবিহারের কোচ রাজারা পঞ্চদশ শতকের এক মেচ সর্দার হরিদাস মণ্ডলের বংশধর। অতীতে মেচ জাতির লোকেরা ঝুম চাষে অভ্যস্ত ছিলেন। লাঙ্গল ও বলদের সাহায্যে কৃষি কাজ তাদের অজানা ছিলো। ঊনবিংশ শতাব্দীর মধ্য ভাগ থেকেই এর পরিবর্তন শুরু হলো। মেচেরা লাঙ্গলের সাহায্যে চাষাবাদ করতে শুরু করলেন। বলা হয় যে খুব তাড়াতাড়ি তারা আধুনিক প্রদ্ধতিতে চাষাবাদ রপ্ত করে ফেলেছিলেন। সান্ডার নামক এক ব্রিটিশ সমীক্ষক মেচেদের মধ্যে দ্রুত উন্নতি লক্ষ করেছিলেন। মেচ মহিলারা রেশমের গূটিপোকা পালন ও রেশম উত্পাদনে বিশেষ পারদর্শী ছিলেন। মেচ গৃহে আজও বাঁশের তাঁত যন্ত্র দেখতে পাওয়া যায় । Kishor Deori, Chuperemago(1997) Sanyal, Charu Chandra (1973), "The Meches and the Totos: two sub-Himalayan tribes of North Bengal", University of North Bengal. Hodgson, B.H., "Miscellaneous Essays Relating to Indian Subjects, Volume 1".
কেভিন ভোলান্ট

কেভিন ভোলান্ট (জার্মান: Kevin Volland; জন্ম: ৩০ জুলাই ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মোনাকো এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন। ২০০৮ সালে, ভোলান্ট জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১০ ম্যাচে ১টি গোল করেছেন। ব্যক্তিগতভাবে, ভোলান্ট বেশ কিছু পুরস্কার জয়লাভ করেছেন, যার মধ্যে ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপের সিলভার বুট জয় অন্যতম। কেভিন ভোলান্ট ১৯৯২ সালের ৩০শে জুলাই তারিখে জার্মানির মার্কটোবারডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন। Kell, Tom (৩০ জুন ২০১৫)। "Czech striker Kliment wins Golden Boot award"। UEFA.com। সংগ্রহের তারিখ ১১ অক্টোবর ২০১৬।  কেভিন ভোলান্ট – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে কেভিন ভোলান্ট (ইংরেজি) সকারবেসে কেভিন ভোলান্ট (ইংরেজি) বিডিফুটবলে কেভিন ভোলান্ট (ইংরেজি) ট্রান্সফারমার্কেটে কেভিন ভোলান্ট (ইংরেজি) ওয়ার্ল্ডফুটবল.নেটে কেভিন ভোলান্ট (ইংরেজি) ইএসপিএন এফসিতে কেভিন ভোলান্ট (ইংরেজি) ন্যাশনাল-ফুটবল-টিমস.কমে কেভিন ভোলান্ট (ইংরেজি)